Predkladacia správa 

	Informácia o návrhu Záverečného účtu kapitoly Ministerstva dopravy pôšt a telekomunikácií SR za rok 2005 sa predkladá na rokovanie vlády v zmysle § 29 ods. 4 Zákon 523/2004 Z.z. o rozpočtových pravidlách verejnej správy.
Návrh záverečného účtu kapitoly Ministerstva dopravy, pôšt a telekomunikácií SR (ďalej len MDPT SR) za rok 2005 bol vypracovaný podľa „Smernice Ministerstva financií SR zo 14. decembra 2005 na vypracovanie návrhov záverečných účtov rozpočtových kapitol, záverečných účtov štátnych fondov a záverečného účtu verejnej správy za rok 2005“

Záverečným účtom kapitoly sa uzatvára ročné rozpočtové hospodárenie kapitoly. 

Záverečný účet kapitoly obsahuje:
Správu o hospodárení (hodnotiacu časť)
      1. Všeobecná časť
      2. Hospodárenie kapitoly MDPT SR v priebehu roka 2005
      3. Záverečná časť – Vyhodnotenie niektorých špecifík kapitoly MDPT SR 
Prílohy – č. 1, č. 2, č. 3 a č. 4

V  Správe o hospodárení sa prezentuje činnosť kapitoly a poskytuje celkový prehľad o výsledkoch rozpočtového hospodárenia v  rozpočtovom roku 2005 so zameraním na špecifiká kapitoly.

Správa vychádza z údajov účtovnej závierky a finančných výkazov a obsahuje faktory a skutočnosti, ktoré ovplyvnili tvorbu a čerpanie rozpočtových prostriedkov. Podkladom pre vypracovanie správy boli výsledky celoročného rozpočtového hospodárenia kapitoly MDPT SR a výsledky hospodárenia rozpočtových a príspevkových organizácií patriacich do jej pôsobnosti. Skutočné výsledky sa porovnávajú vo vzťahu k pôvodnému schválenému, ako aj upravenému rozpočtu. 

V správe sú ďalej uvedené dôvody zmien schváleného rozpočtu, ich rozsah a celkový dopad na dosiahnuté výsledky hospodárenia kapitoly, rozbor plnenia príjmov, analýza úrovne čerpania výdavkov, a to osobitne za bežné a osobitne za kapitálové výdavky.
	
	Návrh záverečného účtu kapitoly MDPT SR za rok 2005 bude prerokovaný vo Výbore pre hospodárstvo, privatizáciu a podnikanie Národnej rady SR a následne aj v Národnej rade Slovenskej republiky.